Document ID: /fineweb-2-swissfilter-quality_10-filterrobots/filtered/01781.jsonl.gz/44

V spolupráci s Facebook stránkou "Švajčiarsko - cestou necestou" sme pre priaznivcov tejto alpskej krajiny pripravili seriál s rovnomenným názvom, kde postupne uverejníme zoznam tých najzaujímavejších miest, zaujímavostí a atrakcií.
PEAK WALK
- kantón Vaud, Švajčiarsko
Most Peak Walk sa nachádza v Les Diablerets v nadmorskej výške 3 000 m n.m., medzi vrcholmi Scex Rouge a View Point. Je dlhý 107 m a 80 cm široký. Bol otvoreny 24. októbra 2014. Je to prvý most na svete, ktorý spája vrcholy hôr. Z mosta je nádherný výhľad na Mont Blanc, Matterhorn, Eiger, Mönch a Jungfrau. Je schodný vo vetre do rýchlosti 200 km/h a udrží maximálne 300 ľudí, avšak pre lepší komfort naň púšťajú najviac 150 chodcov naraz. Peak Walk je pre turistov otvorený celoročne (v závislosti od počasia).
RIVELLA
- Rothrist, kantón Aargau, Švajčiarsko
Najznámejším švajčiarskym nealkoholickým nápojom je legendárna Rivella. Vymyslel ju švajčiarsky priekopník a zakladateľ Dr. Robert Barth v roku 1952. Ide o nápoj vyrobený z mliečnej srvátky - cca 35%. Rivella je zdraviu prospešná a navyše bez farbív a konzervantov. Jej "modrá" verzia bez cukru je na trhu už 50 rokov a je prvým európskym nápojom so zníženým obsahom cukru.
SWISS MADE
Švajčiarske hodinky označené Swiss Made musia spĺňať prísne pravidlá. Začiatky ochrannej známky siahajú už do 19. storočia, kedy vznikla potreba odlíšiť a ochrániť domácich producentov hodiniek. V skratke môžu mať označenie švajčiarske hodinky tie hodinky, ktoré obsahujú minimálne 50% švajčiarskych komponentov, boli zložené vo Švajčiarsku a ktorých výstupná kontrola bola vykonaná v tejto krajine. Toto pravidlo platí pre mechanické hodinky, i hodinky poháňané batériou.
Značky:
- Swatch Group - Swatch, Omega, Rado, Longines, CK Watch, Balmain, Certina, Mido, Harry Winston a Tissot
- Richemont - Vacheron Constantin, Jaeger-LeCoultre, Cartier, Montblanc, Piaget, Cartier, Alfred Dunhill
- LVMH - Tag Heuer, Hublot, Zenith, Bulgari, Louis Vuitton
- Rolex - Rolex, Tudor
- Nezávislé značky - Alpina, Audemars Piguet, Bell & Ross, Breitling, Chanel, Chopard, Eterna, Oris, Patek Philippe, Raymond Weil, Ulysse Nardin, Mondaine
Tissot hodinky sú na trhu už od roku 1853. Značku založil pán Charles-Félicien Tissot a jeho syn Charles-Émil. Dnes patrí pod krídla skupiny swatch. Hodinky Tissot sú veľmi kvalitné. Táto značka je považovaná za akýsi vstup do sveta kvalitných švajčiarskych značiek.
Swiss Military Hanowa je rodinná švajčiarska spoločnosť. Začala svoju prevádzku v roku 1963. Na svojich hodinkách používa ikonický helvétsky kríž.
Certina je jedna z tradičných a známych švajčiarskych značiek, ktorá začala s výrobou hodiniek už v roku 1888. Dnes má v ponuke elegantné pánske a dámske hodinky za prijateľné ceny. Certina má tiež známu kolekciu DS (Double security), ktorá má zdvojenú ochranu pred poškodením.
Wenger je jedna z dvoch značiek, ktoré vyrábali klasický švajčiarsky nožík. V roku 1988 začali s produkciou hodiniek. Ich konkurent Victorinox značku Wenger v roku 2005 prevzal pod svoje krídla. Hodinky Wenger používajú kvlaitný švajčiarsky QUARTZ strojček.
Calinv Klein sa ako jedna z mála módnych značiek môže pri svojich hodinkách pýšiť označením Swiss Made. Výrobcom ich hodiniek je totiž spoločnosť Swatch. Calvin Klein hodinky sa vyznačujú prudkou eleganciou a svojim dizajnom nestarnú.
Značka Mondaine je menšia nezávislá značka, ktorá sa stala známou pre spor so spoločnosťou Apple. Tá jej ako odškodné za neoprávnené použitie vzoru ciferníka hodiniek v operačnom systéme iOS vyplatila 22 miliónov švajčiarskych frankov. Väčšina hodiniek značky využíva motív hodiniek štátnych železníc, ktorý v roku 1944 navrhol Hans Hilfiker. Mondaine má tento motív licencovaný od roku 1986.
ICE PAVILON
Pohľad do interiéru ľadovca.
- Mittelallalin, Saas-Fee, kantón Valais, Švajčiarsko
- najväčší ľadový pavilón na svete
- viac ako 5000 m³
- vo výške cca 3500 m n. m.
OESCHINENSEE
- Berner Oberland, Švajčiarsko